Ericu950/Stoicheia-meter-silver huggingface dataset:
παρατετηρημένως δὲ σφόδρα ἡ μὲν  γὰρ  Ἄγαρ ἀσκὸν πρὸς τὴν ὑδρείαν , Ῥεβέκκα δὲ ὑδρίαν ἐπιφέρεται , ὅτι τῇ μὲν τοῖς παιδεύμασι τοῖς ἐγκυκλίοις ἐγ χορευούσῃ δεῖ καθάπερ τινῶν σωματικῶν τῆς αἰσθήσεως ἀγγείων , ὀφθαλμῶν , ὤτων , πρὸς τὴν τῶν θεωρημάτων ἀνάληψιν  ἐκ γὰρ τοῦ πολλὰ μὲν ἰδεῖν , πολλῶν δὲ ἐπακοῦσαι περιγίνεται τοῖς φιλομαθέσιν ἡ ἐξ ἐπιστήμης ὠφέλεια  , τῇ δὲ ἀκράτου σοφίας πεπληρωμένῃ δερματίνου μὲν ὄγκου τὸ παράπαν οὐδενός  ἔμαθε γὰρ ἡ ἀσωμάτων ἐρῶσα ὅλον ἀποδύεσθαι λογισμῷ τὸν ἀσκόν , τὸ σῶμα  ὑδρίας δὲ αὐτὸ μόνον , ἣ σύμβολόν ἐστιν ἀγγείου τὸ πολύχουν ὕδατος τρόπον ἡγεμονικὸν κεχωρηκότος 0 1 2 ·
ὅπερ εἴ τε μήνιγγα εἴ τε καρδίαν εἶναι συντέτευχεν , οἱ περὶ ταῦτα δεινοὶ φιλοσοφείτωσαν 0 .
ὑδρευσαμένην οὖν ἀπὸ σοφίας , τῆς θείας πηγῆς , τὰς ἐπιστήμας ὁ φιλομαθὴς ἰδὼν ἐπιτρέχει καὶ ὑπαντιάσας ἱκέτης γίνεται , ὅπως τὴν τοῦ μαθεῖν δίψαν ἀκέσηται .
ἡ δὲ τὸ πρεσβύτατον τῶν παιδευμάτων διδαχθεῖσα , τὸ ἀβάσκανον καὶ φιλόδωρον , εὐθὺς ὀρέγει τὸ σοφίας νᾶμα καὶ ἐμπιεῖν ἀθρόου παρακαλεῖ μετὰ τοῦ καὶ κύριον ὀνομάζειν τὸν οἰκέτην .
τοῦτο δ  ἐστὶ τὸ δογματικώτατον , ὅτι ὁ σοφὸς μόνος ἐλεύθερός τε καὶ ἄρχων , κ ἂν μυρίους τοῦ σώματος ἔχῃ δεσπότας 0 .
ὀρθότατα μέντοι φαμένου „ πότισόν με μικρὸν ὕδωρ “ , οὐκ ἀποκρίνεται τὸν ἀκόλουθον τρόπον ·
ποτιῶ , ἀλλά φησι ·
„ πίε “ ·
τοῦτο μὲν γὰρ ἐπιδεικνυμένης τὸν θεῖον ἦν πλοῦτον , ὃς ἅπασι τοῖς ἀξίοις καὶ δυναμένοις χρῆσθαι προκέχυται , ἐκεῖνο δὲ ἐπαγγελλομένης διδάξειν ·
οὐδὲν δὲ τῶν ἐξ ἐπαγγέλματος οἰκεῖον ἀρετῇ 0 .
τεχνικώτατα μέντοι χαρακτηρίζει τὴν τῆς διδασκούσης καὶ ὠφελούσης ὑφήγησιν ·
„ σπεύσασα “ γάρ φησι „ καθεῖλε τὴν ὑδρίαν ἐπὶ τὸν βραχίονα αὐτῆς “ , διὰ μὲν τοῦ σπουδάσαι τῆς πρὸς τὸ εὐεργετεῖν ἐμφαινομένης ὀξύτητος , ἣ ἀπὸ γνώμης συνίσταται , ἧς ὑπερόριος ἐκτετόξευται φθόνος , διὰ δὲ τοῦ καθελεῖν ἐπὶ τὸν βραχίονα αὐτῆς τῆς πρὸς τὸν μανθάνοντα τοῦ διδάσκοντος ἐπικλινοῦς καὶ προσεχοῦς οἰκειώσεως 0 .
εὐήθεις γὰρ ὅσοι τῶν διδασκάλων μὴ πρὸς τὴν τῶν γνωρίμων δύναμιν , ἀλλὰ πρὸς τὴν ἑαυτῶν ὑπερβάλλουσαν ἕξιν ἐπιχειροῦσι ποιεῖσθαι τὰς ὑφηγήσεις , οὐκ εἰδότες ὡς διδασκαλίας ἐπίδειξις μακρῷ διενήνοχεν 0 .
ὁ μὲν γὰρ ἐπιδεικνύμενος τῇ τῆς παρούσης ἕξεως εὐφορίᾳ καταχρώμενος ἀνεμποδίστως τὰ ἐν μακρῷ χρόνῳ πονηθέντα οἴκοι καθάπερ γραφέων ἔργα ἢ πλαστῶν εἰς τ οὐμφανὲς προφέρει τὸν παρὰ τῶν πολλῶν θηρώμενος ἔπαινον , ὁ δ αὖ διδάσκειν ἐπιχειρῶν οἷά τις ἰατρὸς ἀγαθὸς οὐ πρὸς τὸ τῆς τέχνης μέγεθος ἀλλὰ πρὸς τὴν τοῦ θεραπευομένου δύναμιν ἀφορῶν οὐχ ὅσα ἐκ τῆς ἐπιστήμης πεπόρικε  ἀμύθητα γὰρ ταῦτά γε  , ἀλλ ὅσων τῷ κάμνοντι δεῖ στοχαζόμενος τοῦ μετρίου προφέρων ἐπιδίδωσιν 0 1 .
διὸ καὶ Μωυσῆς ἐν ἑτέροις φησί ·
„ δάνειον δανειεῖς τῷ χρῄζοντι ὅσον δεῖται , καθ ὃ δεῖται “  Deut .
15 , 8  , διὰ μὲν τοῦ δευτέρου διδάσκων ὅτι οὐ πάντα πᾶσι χαριστέον , ἀλλὰ τὰ οἰκεῖα τῇ τῶν δεομένων χρείᾳ 0 ·
τὸ γὰρ ἄγκυραν ἢ πλάτην ἢ πηδάλιον γεωπόνῳ ἢ ἄροτρα καὶ σκαπάνην κυβερνήτῃ ἢ λύραν μὲν ἰατρῷ , μουσικῷ δὲ τὰ κατὰ τὴν χειρουργίαν δωρεῖσθαι ὄργανα καταγέλαστον , εἰ μὴ καὶ διψῶσι μὲν πολυτελῆ σιτία , πεινῶσι δὲ πολὺν ἄκρατον ἐπιφέρειν δεῖ πρὸς ἐπίδειξιν εὐπορίας τε ἅμα καὶ μισανθρωπίας , χλεύην τὰς ἑτέρων τύχας τιθεμένους 0 .
τὸ δὲ ποσὸν ἐν ταῖς χάρισιν αὐτῷ παρείληπται διὰ συμμετρίαν , πρᾶγμα ὠφελιμώτατον ·
μὴ γὰρ ὅσα δύνασαι χαρίζου , φησὶν ὁ ὀρθὸς λόγος , ἀλλ ὅσα ἱκανὸς ὁ δεόμενός ἐστι δέξασθαι .
ἢ οὐχ ὁρᾷς ὅτι καὶ ὁ θεὸς οὐκ ἀναλογοῦντας τῷ μεγέθει τῆς αὑτοῦ τελειότητος χρησμοὺς ἀναφθέγγεται , πρὸς δὲ τὴν τῶν ὠφεληθησομένων ἀεὶ δύναμιν ;
ἐπεὶ καὶ τίς ἂν ἐχώρησε θεοῦ λόγων ἰσχὺν τῶν ἁπάσης κρειττόνων ἀκοῆς ;
ὃ ἀψευδέστατα δοκοῦσιν οἱ Μωυσῇ λέγοντες ·
„ λάλησον σὺ ἡμῖν , καὶ μὴ λαλείτω πρὸς ἡμᾶς ὁ θεός , μὴ ἀποθάνωμεν “  Exod .
ἔγνωσαν γὰρ ὅτι οὐδὲν ἔχουσι παρ ἑαυτοῖς ἀξιόχρεων ὄργανον θεοῦ νομοθετοῦντος ἐκκλησίαν .
οὐ δὲ γὰρ εἰ τὸν πλοῦτον ἐπιδείκνυσθαι βουληθείη τὸν ἑαυτοῦ , χωρήσαι ἂν ἠπειρωθείσης καὶ θαλάττης ἡ σύμπασα γῆ 0 ·
εἰ μὴ νομίζομεν ὑετῶν καὶ τῶν ἄλλων ἐν κόσμῳ φορὰν κατὰ τεταγμένας καιρῶν περιόδους , ἀλλὰ μὴ συνεχῶς γίνεσθαι διὰ σπάνιν καὶ ἔνδειαν αὐτῶν , ἀλλ οὐχ ἕνεκα προμηθείας τῶν χρῃζόντων , οὓς ἡ συνεχὴς τῶν ὁμοίων δωρεῶν ἀπόλαυσις βλάψειν μᾶλλον ἔμελλεν ἢ ὠφελήσειν 0 .
διὸ τὰς πρώτας αἰεὶ χάριτας , πρὶν κορεσθέντας ἐξυβρίσαι τοὺς λαχόντας , ἐπισχὼν καὶ ταμιευσάμενος εἰσαῦθις ἑτέρας ἀντ ἐκείνων καὶ τρίτας ἀντὶ τῶν δευτέρων καὶ αἰεὶ νέας ἀντὶ παλαιοτέρων , τοτὲ μὲν διαφερούσας , τοτὲ δ αὖ καὶ τὰς αὐτὰς ἐπιδίδωσι 0 .
τὸ γὰρ γενητὸν οὐδέποτε μὲν ἀμοιρεῖ τῶν τοῦ θεοῦ χαρίτων  ἐπεὶ πάντως ἂν διέφθαρτο  , φέρειν δὲ τὴν πολλὴν καὶ ἄφθονον αὐτῶν ῥύμην ἀδυνατεῖ .
διὸ βουλόμενος ὄνησιν ἡμᾶς ἔχειν ὧν ἐπιδίδωσι πρὸς τὴν τῶν λαμβανόντων ἰσχὺν τὰ διδόμενα σταθμᾶται .
ἐπαινετέον οὖν καὶ Ῥεβέκκαν , ἣ τοῖς τοῦ πατρὸς ἑπομένη διατάγμασιν ἀφ ὑψηλοτέρου χωρίου καθελοῦσα τὸ σοφίας ἀγγεῖον ἐπὶ τὸν βραχίονα , τὴν ὑδρίαν  δὲ  , ὀρέγει τῷ μαθητῇ ἃς ἱκανὸς ἐκεῖνός ἐστι δέξασθαι διδασκαλίας .
μετὰ δὲ τῶν ἄλλων καὶ τὸ ἄφθονον αὐτῆς καταπέπληγμαι .
μικρὸν γὰρ αἰτηθεῖσα πόμα πολὺ δίδωσιν , ἕως ὅλην τὴν ψυχὴν τοῦ μανθάνοντος ποτίμων θεωρημάτων ἐπλήρωσεν .
„ ἐπότισεν αὐτὸν ἕως ἐπαύσατο πίνων “ , πρὸς φιλανθρωπίαν δίδαγμα θαυμασιώτατον 0 ·
ἐὰν γάρ τις πλειόνων μὲν τυγχάνῃ χρεῖος ὤν , ὀλίγα δὲ ὑπ αἰδοῦς προσιὼν αἰτῇ , μὴ ταῦθ ἅ φησι μόνα παρέχωμεν , ἀλλὰ καὶ τὰ ἡσυχαζόμενα ἐκεῖνα , ὧν πρὸς ἀλήθειαν ἐνδεής ἐστιν .
ἀλλ  οὐκ ἀπόχρη μόνον πρὸς τελείαν ἀπόλαυσιν τῷ γνωρίμῳ καταλαμβάνειν ὅσα ἂν ὁ διδάσκων ὑφηγῆται , εἰ μὴ προσγένοιτο καὶ μνήμη διόπερ ἐπιδεικνυμένη τὸ φιλόδωρον , ὅτε αὐτὸν πληροῖ ποτίσασα , ὑπισχνεῖται καὶ ταῖς καμήλοις ὑδρεύσεσθαι , ἃς συμβολικῶς μνήμας εἶναί φαμεν ·
μηρυκᾶται γὰρ τὸ ζῷον τὴν τροφὴν ἐπιλεαῖνον , καὶ ὅταν ὀκλάσαν δέξηται βαρύτατον φόρτον , μετὰ πολλῆς ἄγαν εὐτονίας ἐγείρεται κούφως .
οὕτως δὲ καὶ ἡ ψυχὴ τοῦ φιλομαθοῦς , ὅταν ἐπιφορηθῇ τὸ τῶν θεωρημάτων ἄχθος , ταπεινοτέρα μὲν οὐ γίνεται , διαναστᾶσα δὲ γέγηθεν ·
ἐκ δὲ τῆς ἐπαναπολήσεως καὶ ὥσπερ ἐπιλεάνσεως τῆς πρῶτον καταβληθείσης τροφῆς περιγίνεται μνήμη τῶν θεωρημάτων .
ἰδοῦσα δὲ εὐπαράδεκτον ἀρετῆς τὴν τοῦ παιδὸς φύσιν ὅλην ἐξεκένωσε τὴν ὑδρίαν εἰς τὸ ποτιστήριον , τουτέστι τὴν τοῦ διδάσκοντος ἅπασαν ἐπιστήμην εἰς τὴν ψυχὴν τοῦ μανθάνοντος .
σοφισταὶ μὲν γὰρ ὑπὸ μισθαρνίας ἅμα καὶ φθόνου τὰς τῶν γνωρίμων κολούοντες φύσεις πολλὰ τῶν ἃ χρὴ λέγειν ἡσυχάζουσι ταμιευόμενοι τὸν ἀργυρισμὸν εἰσαῦθις ἑαυτοῖς ·
ἄφθονον δὲ καὶ δωρητικὸν ἀρετὴ πρᾶγμα , ὡς , τὸ λεγόμενον , χειρὶ καὶ ποδὶ καὶ πάσῃ δυνάμει μὴ ὀκνεῖν ὠφελεῖν 0 1 .
ὅσα οὖν ἠπίστατο , καθάπερ εἰς δεξαμενὴν τὴν τοῦ γνωρίμου προχέασα διάνοιαν ἔρχεται πάλιν ἐπὶ τὸ φρέαρ ἀντλῆσαι , ἐπὶ τὴν ἀένναον τοῦ θεοῦ σοφίαν , ἵνα καὶ τὰ παλαιὰ παγίως ὀχυρώσηται διὰ μνήμης καὶ ἄλλων καινοτέρων ἐπιστήμαις ποτισθῇ ·
ἀπερίγραφος γὰρ ὁ σοφίας θεοῦ πλοῦτος καὶ νέα ἐπὶ παλαιοῖς ἐκφέρων βλαστήματα , ὡς ἀνηβῶν τε καὶ ἐπακμάζων μηδέποτε λήγειν 0 .
διὸ καὶ πάνυ εὐήθεις ὅσοι πρὸς τὸ πέρας ἡστινοσοῦν ἐπιστήμης ἀφικέσθαι διενοήθησαν 0 ·
τὸ γὰρ ἐγγὺς εἶναι δόξαν μακρὰν ἄγαν τοῦ τέλους ἀφέστηκεν , ἐπεὶ τέλειος τῶν γεγονότων οὐδεὶς πρὸς οὐδὲν μάθημα , ἀλλὰ τοσοῦτον ἐνδεῖ , ὅσον κομιδῇ νήπιος παῖς ἄρτι τοῦ μανθάνειν ἀρχόμενος πρὸς πολιὸν ἤδη διὰ τὴν ἡλικίαν ἅμα καὶ τὴν τέχνην ὑφηγητήν 0 1 .
ἐρευνητέον δὲ τὴν αἰτίαν , δι ἣν τὸν μὲν παῖδα ἀπὸ τῆς πηγῆς , τὰς δὲ καμήλους ἀπὸ τοῦ φρέατος ποτίζει 0 .
μήποτ οὖν τὸ μὲν νᾶμα τ αὐτόν , * * * ὁ τὰς ἐπιστήμας ἄρδων  ὁ  ἱερὸς λόγος , τὸ δὲ φρέαρ συγγενὲς μνήμης 0 1 ·
ἃ γὰρ βύθια ἀπέφηνεν ἤδη , ταῦθ ὥσπερ ἐκ φρέατος δι ὑπομνήσεως ἄγεται .
τοὺς μὲν οὖν τοιούτους τῆς περὶ τὴν φύσιν εὐμοιρίας ἀποδεκτέον ·
εἰσὶ δέ τινες τῶν ἀσκητῶν , οἷς τὴν ἐπ ἀρετὴν ἄγουσαν ὁδὸν τραχεῖαν καὶ δυσάντη καὶ χαλεπὴν νομισθεῖσαν τὸ πρῶτον λεωφόρον αὖθις ὁ τὰ πάντα εὐεργέτης ἀπέδειξε θεὸς εἰς γλυκύτητα τὸ πικρὸν τοῦ πόνου μεταβαλών .
ὃν δὲ τρόπον μετέβαλε , σημανοῦμεν ·
ὅτε ἡμᾶς ἐκ τῆς Αἰγύπτου , τῶν κατὰ τὸ σῶμα παθῶν , ἐξήγαγε , τὴν ἔρημον ἡδονῆς ἀτραπὸν ὁδεύοντες ἐν Μέρροις ἐστρατοπεδευόμεθα , χωρίῳ πότιμον μὲν οὐκ ἔχοντι νᾶμα , πικρὸν δὲ σύμπαν  Exod .
ἔτι γὰρ αἱ δι  ὀφθαλμῶν καὶ ὤτων γαστρός τε αὖ καὶ τῶν μετὰ γαστέρα τέρψεις ἔναυλοί τε ἦσαν καὶ σφόδρα ἐκήλουν ὑπηχοῦσαι .
ὁπότ  οὖν διαποζεύγνυσθαι κατὰ τὸ παντελὲς ἐθέλοιμεν , ἀνθεῖλκον ἐπαγόμεναι καὶ περιπλεκόμεναι καὶ λιπαρῶς καταγοητεύουσαι , ὥστε πρὸς τὰς συνεχεῖς τιθασείας αὐτῶν ἐνδόντες πόνῳ μὲν ἠλλοτριούμεθα ὡς πικρῷ πάνυ καὶ δυσκόλῳ , παλινδρομεῖν δὲ εἰς Αἴγυπτον ἐβουλευόμεθα , τὸν ἀσελγοῦς καὶ ἀκολάστου βίου ὑπόδρομον , εἰ μὴ θᾶττον ὁ σωτὴρ οἶκτον λαβὼν καθάπερ ἥδυσμα ξύλον γλυκαῖνον  cf 0 .
15 , 25  εἰς τὴν ψυχὴν ἐνέβαλε φιλοπονίαν ἀντὶ μισοπονίας ἐργασάμενος ·
ᾔδει γάρ , ἅτε δημιουργὸς ὤν , ὅτι τῶν ὄντων οὐδενός , εἰ μὴ προσγένοιτο σφοδρὸς ἔρως , ἔνεστι περιγενέσθαι .
ὅσα οὖν ἐπιτηδεύουσιν ἄνθρωποι , δίχα μὲν οἰκειώσεως τῆς πρὸς αὐτὰ τὸ ἁρμόττον τέλος οὐ λαμβάνει , προσγενομένης δὲ φιλίας καὶ τῆς πρὸς τὸ ποθούμενον συντήξεως ἄκρως κατορθοῦται .
αὕτη τροφὴ ψυχῆς ἀσκητικῆς , ἥδιστον ἀντὶ πικροῦ τὸ πονεῖν ὑπολαβεῖν , ἧς οὐχ ἅπασι κοινωνῆσαι θέμις , ἀλλ οἷς ὁ χρυσοῦς μόσχος , τὸ Αἰγυπτίων ἀφίδρυμα , τὸ σῶμα , πυρωθὲν καὶ λεανθὲν σπείρεται καθ  ὕδατος 0 .
λέγεται γὰρ ἐν ἱεραῖς βίβλοις , ὅτι „ λαβὼν Μωυσῆς τὸν μόσχον κατέκαυσε πυρὶ καὶ κατήλεσε λεπτὸν καὶ ἔσπειρεν ἐπὶ τὸ ὕδωρ , καὶ ἐπότισε τοὺς υἱοὺς Ἰσραήλ “  Exod .
ὁ γὰρ φιλάρετος ὑπὸ τῆς αὐγοειδοῦς τοῦ καλοῦ φαντασίας πυρωθεὶς καταφλέγει τὰς σωματικὰς ἡδονάς , εἶτα κατακόπτει καὶ ἐπιλεαίνει τῷ ἀπὸ διαιρέσεως λόγῳ χρώμενος , καὶ διδάσκει τὸν τρόπον τοῦτον ὅτι τῶν σωματικῶν ἀγαθῶν ἐστιν ὑγίεια ἢ κάλλος ἢ ἡ τῶν αἰσθήσεων ἀκρίβεια ἢ τὸ ὁλόκληρον μετὰ ἰσχύος καὶ ῥώμης κρατερᾶς , ἅ γε πάντα καὶ τῶν ἐπαράτων καὶ ἐξαγίστων ἐστὶ κοινά , ὧν , εἴπερ ἦν ἀγαθά , φαῦλος οὐδενὸς οὐδεὶς ἂν μετεῖχε .
ἀλλ  οὗτοι μέν , εἰ καὶ παντάπασι μοχθηροί , ἀλλ ἄνθρωποί γε ὄντες καὶ τῆς αὐτῆς φύσεως τοῖς ἀστείοις κεκοινωνηκότες μετέχουσιν αὐτῶν 0 .
νυνὶ δὲ καὶ τῶν θηρίων τὰ ἀτιθασώτατα μᾶλλον τοῖς ἀγαθοῖς τούτοις , εἰ δὴ ἀγαθὰ πρὸς ἀλήθειάν ἐστιν , ἢ οἱ λογικοὶ κέχρηνται 0 .
τίς γὰρ ἂν ἀθλητὴς πρὸς ταύρου δύναμιν ἢ ἐλέφαντος ἀλκὴν ἐξισωθείη ;
τίς δ ἂν δρομεὺς πρὸς σκύλακος ἢ λαγωδαρίου ποδώκειαν ;
ὁ μὲν γὰρ ἀνθρώπων ὀξυδερκέστατος πρὸς ἱεράκων ἢ ἀετῶν ὄψιν ἀμβλυωπέστατος 0 .
ἀκοαῖς γε μὴν ἢ ὀσμαῖς πολλῷ τῷ περιόντι τὰ ἄλογα κεκράτηκεν , ὡς καὶ ὄνος μέν , τὸ δοκοῦν ἐν ζῴοις εἶναι νωθέστατον , κωφὴν ἂν ἀποδείξαι τὴν ἡμετέραν ἀκοὴν ἐλθὼν εἰς ἐπίκρισιν , κύων δὲ περιττὸν ἐν ἀνθρώπῳ μυκτῆρας μέρος δι ὑπερβολὴν τοῦ περὶ τὰς ὀσμὰς τάχους 0 1 ·
ἐξικνοῦνται γὰρ ἐπὶ μήκιστον , ὡς ὀφθαλμῶν ἁμιλλᾶσθαι φορᾷ .
καὶ τί δεῖ περὶ ἑκάστου διεξιόντα μακρηγορεῖν ;
ἤδη γὰρ τοῦτο παρὰ τοῖς δοκιμωτάτοις τῶν πάλαι λογίων ὡμολόγηται , οἳ τῶν μὲν ἀλόγων μητέρα τὴν φύσιν , ἀνθρώπων δὲ μητρυιὰν ἔφασαν εἶναι , τὴν κατὰ σῶμα τῶν μὲν ἀσθένειαν , τῶν δὲ ὑπερβάλλουσαν ἐν ἅπασιν ἰσχὺν κατανοήσαντες 0 .
εἰκότως οὖν κατήλεσε τὸν μόσχον ὁ τεχνίτης , τουτ έστιν εἰς μέρη διελὼν τὰ οἷς σῶμα πλεονεκτεῖ πάντα τοῦ πρὸς ἀλήθειαν ἐπέδειξεν ἀγαθοῦ μακρὰν διεστῶτα καὶ μηδὲν τῶν ἐφ ὕδατος σπειρομένων διαφέροντα .
διὸ καὶ τὸν καταλεσθέντα μόσχον ἐπὶ τὸ ὕδωρ λόγος κατέχει σπαρῆναι , τοῦ μηδὲν γνήσιον ἀγαθοῦ φυτὸν ἐν ὕλῃ φθαρτῇ ποτε δύνασθαι βλαστάνειν σύμβολον .
ὡς γὰρ εἰς ποταμοῦ ῥεῦμα ἢ θαλάττης καταβληθὲν σπέρμα τὰς ἰδίους οὐκ ἂν ἐπιδείξαιτο δυνάμεις  ἀμήχανον γάρ , εἰ μὴ ῥίζαις ὥσπερ ἀγκύραις ἐχυροῦ τινος γῆς μέρους ἅπαξ λαβόμενον ἱδρυθείη , ἢ ἔρνος ἀναβλαστῆσαι , καὶ εἰ μὴ περιμηκέστατον , ἀλλά τοι χαμαίζηλον , ἢ καρποὺς καθ ὥρας τὰς ἐτησίους ἐνεγκεῖν 0 1 2 ·
φθάνει γὰρ τοὺς σπερματικοὺς ἅπαντας τόνους ἡ τοῦ ὕδατος πολλὴ καὶ βίαιος ἀποκλύσασα φορά  , τὸν αὐτὸν τρόπον ὅσα τοῦ τῆς ψυχῆς ἀγγείου λέγεταί τε καὶ ᾄδεται πλεονεκτήματα πρὶν ὑποστῆναι φθείρεται τῆς σωματικῆς οὐσίας αἰεὶ ῥεούσης .
πῶς γὰρ νόσοι καὶ γῆρας καὶ παντελεῖς ἐπεγίνοντο φθοραί , εἰ μὴ συνεχὴς ἦν λόγῳ θεωρητῶν ῥευμάτων ἀπάντλησις ;
τούτοις οὖν ποτίζειν ἀπαξιοῖ ὁἱεροφάντης τὴν διάνοιαν ἡμῶν τῷ καταφλέξαι τὰς ἡδονάς , τῷ τὸ σύστημα τῶν σωματικῶν ἀγαθῶν εἰς λεπτὸν καὶ ἀνωφελῆ χοῦν καταλέσαντας ἀναλῦσαι , τῷ ὑπολαβεῖν ὅτι ἐξ οὐδενὸς αὐτῶν ἐβλάστησέ ποτε καὶ ἤνθησε τὸ πρὸς ἀλήθειαν καλόν , ὥσπερ οὐ δ ἐκ σπερμάτων ἃ σπείρεται καθ ὕδατος .
ταῦροι δὲ καὶ κριοὶ καὶ τράγοι , οὓς Αἴγυπτος διὰ τιμῆς ἔχει , καὶ ὅσα ἄλλα φθαρτῆς ὕλης ἀφιδρύματα , ἀκοῇ μόνον νομίζονται θεοί , πρὸς ἀλήθειαν οὐκ ὄντες , ψευδώνυμοι πάντες 0 .
ἁπαλαῖς γὰρ ἔτι ταῖς τῶν νέων ψυχαῖς οἱ τραγῳδίαν τὸν βίον τύφων ἐρώντων νομίζοντες κεκιβδηλευμένους χαρακτῆρας ἐναπομάττονται , διακόνοις ἀκοαῖς χρώμενοι , ὧν μυθικὸν λῆρον καταχέαντες καὶ μέχρι διανοίας αὐτῶν ἐντήξαντες θεοπλαστεῖν τοὺς τὰ φρονήματα ἄνδρας μὲν μηδέποτε γινομένους ἀεὶ δὲ θηλυδρίας ὄντας ἠνάγκασαν .
ὁ γοῦν μόσχος οὐκ ἐξ ἅπαντος τοῦ γυναικείου κόσμου κατασκευάζεται , ἀλλ ἐκ τῶν ἐνωτίων αὐτὸ μόνον  Exod .
32 , 2  , διδάσκοντος ἡμᾶς τοῦ νομοθέτου ὅτι χειρόκμητος οὐδείς ἐστιν ὄψει καὶ πρὸς ἀλήθειαν θεός , ἀλλ ἀκοῇ καὶ τῷ νομίζεσθαι , καὶ ἀκοῇ μέντοι γυναικός , οὐκ ἀνδρός 0 1 ·
ἐκνενευρισμένης γὰρ ἔργον καὶ ἐκτεθηλυμμένης τῷ ὄντι ψυχῆς τοὺς τοιούτους ὕθλους παραδέχεσθαι 0 .
τὸ δὲ πρὸς ἀλήθειαν ὂν οὐ δι ὤτων μόνον , ἀλλὰ τοῖς διανοίας ὄμμασιν ἐκ τῶν κατὰ τὸν κόσμον δυνάμεων καὶ ἐκ τῆς συνεχοῦς καὶ ἀπαύστου τῶν ἀμυθήτων ἔργων φορᾶς κατανοεῖσθαί τε καὶ γνωρίζεσθαι συμβέβηκε .
διόπερ ἐν ᾠδῇ μείζονι λέγεται ἐκ προσώπου τοῦ θεοῦ ·
„ ἴδετε ἴδετε , ὅτι ἐγώ εἰμι “  Deut .
33 , 39  , τοῦ ὄντως ὄντος ἐναργείᾳ μᾶλλον  ἀντι  καταλαμβανομένου ἢ λόγων ἀποδείξει συνισταμένου 0 .
τὸ δ ὁρατὸν εἶναι τὸ ὂν οὐ κυριολογεῖται , κατάχρησις δ ἐστὶν ἐφ ἑκάστην αὐτοῦ τῶν δυνάμεων ἀναφερομένου .
καὶ γὰρ νῦν οὔ φησιν ·
ἴδετε ἐμέ  ἀμήχανον γὰρ τὸν κατὰ τὸ εἶναι θεὸν ὑπὸ γενέσεως τὸ παράπαν κατανοηθῆναι  , ἀλλ ὅτι ἐγώ εἰμι ἴδετε , τουτέστι τὴν ἐμὴν ὕπαρξιν θεάσασθε 0 .
ἀνθρώπου γὰρ ἐξαρκεῖ λογισμῷ μέχρι τοῦ καταμαθεῖν ὅτι ἔστι τε καὶ ὑπάρχει τὸ τῶν ὅλων αἴτιον προελθεῖν ·
περαιτέρω δὲ σπουδάζειν τρέπεσθαι , ὡς περὶ οὐσίας ἢ ποιότητος ζητεῖν , ὠγύγιός τις ἠλιθιότης 0 .
οὐ δὲ γὰρ Μωυσῇ τῷ πανσόφῳ κατένευσεν ὁ θεὸς τοῦτό γε , καίτοι γε μυρίας ποιησαμένῳ δεήσεις , ἀλλὰ χρησμὸς ἐξέπεσεν αὐτῷ , ὅτι „ τὰ μὲν ὀπίσω θεάσῃ , τὸ δὲ πρόσωπον οὐκ ὄψει “  Exod .
τοῦτο δ ἦν ·
πάνθ ὅσα μετὰ τὸν θεὸν τῷ σπουδαίῳ καταληπτά , αὐτὸς δὲ μόνος ἀκατάληπτος 0 1 ·
ἀκατάληπτός γε ἐκ τῆς ἀντικρὺς καὶ κατ  εὐθυωρίαν προσβολῆς  διὰ γὰρ ταύτης οἷος ἦν ἐμηνύετ  ἄν  , ἐκ δὲ τῶν ἑπομένων καὶ ἀκολούθων δυνάμεων καταληπτόσ 0 ·
αὗται γὰρ οὐ τὴν οὐσίαν , τὴν δ ὕπαρξιν ἐκ τῶν ἀποτελουμένων αὐτῷ παριστᾶσι .
γεννήσας τοίνυν ὁ νοῦς ἀρχὴν σπουδαίας διαθέσεως καὶ ἀρετῆς τινα πρῶτον τρόπον τὸν Σήθ , τὸν ποτισμόν , ἐπινεανιεύεται καλὴν καὶ ὁσίαν νεανιείαν .
„ ἐξανέστησέ μοι ὁ θεὸς σπέρμα ἕτερον ἀντὶ Ἄβελ , ὃν ἀπέκτεινε Κάιν “  Gen .
ἐξητασμένως γὰρ καὶ περιττῶς εἴρηται τὸ μηδὲν τῶν θείων σπερμάτων χαμαὶ πίπτειν , ἅπαντα δὲ εἰς τὸ ἄνω χωρεῖν ἀπὸ τῶν περιγείων ἐξανιστάμενα .
τὰ μὲν γὰρ ὑπὸ τῶν θνητῶν καταβαλλόμενα σπέρματα πρὸς ζῴων ἢ φυτῶν γένεσιν οὐ πάντα τελεσιουργεῖται , ἀγαπητὸν δ εἰ μὴ τὰ φθειρόμενα πλείω τῶν διαμενόντων ἐστί 0 ·
σπείρει δ ὁ θεὸς ἐν ψυχαῖς ἀτελὲς οὐδέν , ἀλλ  οὕτως καίρια καὶ τέλεια , ὡς εὐθὺς ἐπιφέρεσθαι τὴν τῶν ἰδίων καρπῶν πληθὺν ἕκαστον .
τὸν δὲ Σὴθ σπέρμα ἕτερον εἰπὼν ἀναβλαστῆσαι , ὁποτέρου ἕτερον οὐ δεδήλωκε .
ἆρά γε τοῦ δολοφονηθέντος Ἄβελ ἢ τοῦ κτείναντος Κάιν 0 1 ;
ἀλλὰ μήποτε ἑκατέρου διαφέρει τὸ γέννημα , τοῦ μὲν Κάιν ὡς ἐχθρόν  δίψα γὰρ ἀρετῆς αὐτομολούσῃ κακίᾳ πολεμιώτατον  , τοῦ δὲ Ἄβελ ὡς φίλον καὶ συγγενές 0 1 2 ·
ἕτερον γάρ , οὐ μὴν ἀλλότριον , τὸ ἄρτι ἀρχόμενον τοῦ τελείου καὶ τὸ πρὸς γένεσιν τοῦ πρὸς τὸ ἀγένητον 0 1 .
διὰ τοῦθ ὁ μὲν Ἄβελ τὸ θνητὸν ἀπολιπὼν πρὸς τὴν ἀμείνω φύσιν μεταναστὰς οἴχεται , ὁ δὲ Σὴθ ἅτε σπέρμα ὢν ἀνθρωπίνης ἀρετῆς οὐδέποτε τὸ ἀνθρώπων ἀπολείψει γένος , ἀλλὰ πρώτην μὲν παραύξησιν ἄχρι δεκάδος ἀριθμοῦ τελείου λήψεται , καθ ἣν ὁ δίκαιος Νῶε συνίσταται , δευτέραν δὲ καὶ ἀμείνω τὴν ἀπὸ τοῦ παιδὸς αὐτοῦ Σὴμ εἰς ἑτέραν δεκάδα τελευτῶσαν , ἧς Ἀβραὰμ ὁ πιστὸς ἐπώνυμος , τρίτην δὲ καὶ τελεωτέραν δεκάδος ἑβδομάδα ἀπὸ τούτου μέχρι Μωυσῆ τοῦ πάντα σοφοῦ παρήκουσαν 0 ·
ἕβδομος γὰρ ἀπὸ Ἀβραὰμ οὗτός ἐστιν , οὐκέτι κατὰ τὸν ἔξω τῶν ἁγίων κύκλον οἷα μύστης εἰλούμενος , ἀλλ  ὥσπερ ἱεροφάντης ἐν τοῖς ἀδύτοις ποιούμενος τὰς διατριβάς 0 .
σκόπει δὲ τάς τε πρὸς βελτίωσιν ἐπιδόσεις τῆς ἀπλήστου καὶ ἀκορέστου τῶν καλῶν ψυχῆς καὶ τὸν ἀπερίγραφον τοῦ θεοῦ πλοῦτον , ὃς ἄλλοις ἀρχὰς τὰ ἑτέρων δεδώρηται τέλη .
τὸ μὲν γὰρ πέρας τῆς κατὰ Σὴθ ἐπιστήμης ἀρχὴ τοῦ δικαίου γέγονε Νῶε , τὴν δὲ τούτου τελείωσιν Ἀβραὰμ ἄρχεται παιδεύεσθαι , ἡ δὲ ἀκροτάτη τοῦδε σοφία Μωυσέως ἐστὶν ἄσκησις ἡ πρώτη .
τοῦ δὲ ἀνωσμένου καὶ κλιθέντος ὑπὸ ψυχῆς ἀσθενείας Λὼτ αἱ δύο θυγατέρες , βουλὴ καὶ συγκατάθεσις , ἐκ τοῦ νοῦ τοῦ πατρὸς αὑτῶν ἐθέλουσι παιδοποιεῖσθαι  Gen .
19 , 32  , μαχόμεναι τῷ λέγοντι ·
„ ἐξανέστησέ μοι ὁ θεός “ .
ὃ γὰρ ἐκείνῳ τὸ ὄν , τοῦθ αὑταῖς φασι τὸν νοῦν περιποιεῖσθαι δύνασθαι , μεθυούσης καὶ παραφόρου ψυχῆς δόγμα εἰσηγούμεναι ·
νήφοντος μὲν γὰρ ἔργον λογισμοῦ καὶ σώφρονος τὸν θεὸν ὁμολογεῖν ποιητὴν καὶ πατέρα τοῦ παντός , πίπτοντος δ ὑπὸ μέθης καὶ παροινίας ἑαυτὸν ἑκάστου τῶν ἀνθρωπείων πραγμάτων εἶναι δημιουργόν 0 .
πρότερον οὖν αἱ κακαὶ γνῶμαι εἰς ὁμιλίαν οὐκ ἀφίξονται τῷ πατρί , πρὶν ἐπιφορῆσαι τὸν ἀφροσύνης πολὺν ἄκρατον καὶ εἴ τι συνετὸν ἦν ἐν αὐτῷ κατακλύσαι .
γέγραπται γὰρ ὅτι „ ἐπότισαν τὸν πατέρα οἶνον “  Gen .
ὥσθ ὁπότε μὴ ποτίζουσιν , ὑπὸ νήφοντος οὐδέποτε δέξονται σπορὰν ἔννομον , ὅταν δ ὑποβεβρεγμένος κραιπαλᾷ , κυοφορήσουσι καὶ ἐπιμέμπτοις μὲν ὠδῖσιν , ἐπαράτοις δὲ ταῖς γοναῖς χρήσονται .
διὸ καὶ Μωυσῆς τὴν ἀσεβῆ καὶ ἄναγνον αὐτῶν σπορὰν συλλόγου θείου παντὸς ἀπεσχοίνισε ·
„ Ἀμμανῖται καὶ Μωαβῖται οὐκ εἰσελεύσονται εἰς ἐκκλησίαν κυρίου “  Deut .
οὗτοι δ εἰσὶν ἔγγονοι τῶν Λὼτ θυγατέρων , ὑπολαβόντες ἐξ αἰσθήσεως καὶ νοῦ , ἄρρενός τε καὶ θήλεος , ὥσπερ ὑπὸ πατρὸς καὶ μητρὸς πάντα γεννᾶσθαι , τοῦτο πρὸς ἀλήθειαν γενέσεως αἴτιον ὑπειληφότες .
ἡμεῖς μέντοι καὶ ἐὰν δεξώμεθά ποτε τὴν τροπὴν ταύτην ,  καὶ  ὥσπερ ἐκ κλύδωνος ἀνανηξάμενοι λαβώμεθα μετανοίας , ἐχυροῦ καὶ σωτηρίου πράγματος , καὶ μὴ πρότερον μεθώμεθα ἢ κατὰ τὸ παντελὲς τὸ κυμαῖνον πέλαγος , τὴν φορὰν τῆς τροπῆς , διεκδῦναι 0 .
καθὰ καὶ Ῥαχὴλ πρότερον αἰτησαμένη τὸν νοῦν ὡς αἴτιον τοῦ ποιεῖν ἔκγονα καὶ ἀκούσασα 0 ·
„ μὴ ἀντὶ θεοῦ ἐγώ εἰμι “ ;
30 , 2  προσέσχε τε τῷ λεχθέντι καὶ μαθοῦσα παλινῳδίαν ἱερωτάτην ἐποίησε ·
γέγραπται γὰρ Ῥαχὴλ παλινῳδία , θεοφιλὴς εὐχή ·
„ προσθέτω μοι ὁ θεὸς υἱὸν ἕτερον “  Gen .
30 , 24  , ἣν οὐδενὶ τῶν ἀφρόνων ἔξεστι ποιήσασθαι τὴν ἴδιον ἡδονὴν αὐτὸ μόνον θηρωμένων , τὰ δ ἄλλα πλατὺν γέλωτα καὶ χλεύην νομιζόντων .
χορηγὸς δ ἐστὶ τούτου τοῦ δόγματος ὁ τοῦ δερματίνου Ἢρ συγγενὴς Αὐνάν .
„ γνοὺς “ γάρ φησιν „ οὗτος ὅτι οὐκ αὐτῷ ἔσται τὸ σπέρμα , ὅταν εἰσῆλθε πρὸς τὴν γυναῖκα τοῦ ἀδελφοῦ , ἐξέχει τοῦτο ἐπὶ τὴν γῆν “  Gen .
38 , 9  φιλαυτίας καὶ φιληδονίας ὑπερβεβηκὼς τοὺς ὅρους .
οὐκοῦν εἴποιμ ἂν αὐτῷ ·
εἰ τὸ ἴδιον πορίζεις λυσιτελές , πάνθ  ὅσα ἄριστα καταλύσεις , ἐὰν μηδὲν ἐξ αὐτῶν ὠφεληθῇς , τιμὰς γονέων , ἐπιμέλειαν γυναικός , παίδων ἀγωγάς , χρήσεις ἀμέμπτους οἰκετῶν , ἐπιτροπὴν οἰκίας , πόλεως προστασίαν , βεβαίωσιν νόμων , φυλακὴν ἐθῶν , τὴν πρὸς πρεσβυτέρους αἰδῶ , τὴν πρὸς τοὺς τετελευτηκότας εὐφημίαν , τὴν πρὸς τοὺς ζῶντας κοινωνίαν , τὴν πρὸς τὸ θεῖον ἐν λόγοις καὶ ἔργοις εὐσέβειαν 0 ;
ἀνατρέπεις γὰρ καὶ ἐκχεῖς πάντα ταῦτα , σπείρων σεαυτῷ καὶ τιθηνούμενος τὴν γάστριν καὶ ἀκόλαστον καὶ ἀρχὴν κακῶν ἁπάντων ἡδονήν .
ἀφ ἧς ἐξαναστὰς ὁ ἱερεὺς καὶ θεραπευτὴς τοῦ μόνου καλοῦ Φινεές , ὁ τῶν σωματικῶν στομίων καὶ τρημάτων δίοπος , ὡς μηδὲν αὐτῶν διαμαρτάνον ἐξυβρίζειν  ἑρμηνεύεται γὰρ στόματος φιμός  , λαβὼν τὸν σειρομάστην , τουτέστι μαστεύσας καὶ ἀναζητήσας τὴν τῶν ὄντων φύσιν καὶ μηδὲν σεμνότερον ἀρετῆς ἀνευρὼν κατεκέντει καὶ ἀνῄρει τῷ λόγῳ τὴν μισάρετον καὶ φιλήδονον γένεσιν καὶ τοὺς τόπους , ἐξ ὧν ἐβλάστησαν αἱ παράσημοι καὶ παράκοποι χλιδαί τε καὶ θρύψεις .
ὁ γὰρ νόμος φησὶν ὅτι διὰ τῆς μήτρας ἐξεκέντησε τὴν γυναῖκα  Num .
οὕτως οὖν καταπαύσας μὲν τὴν ἐν αὑτῷ στάσιν καὶ τὴν ἴδιον ἀποστραφεὶς ἡδονήν , ζηλώσας τὸν θεοῦ τοῦ πρώτου καὶ μόνου ζῆλον , ἄθλων τοῖς μεγίστοις δυσὶ τετίμηται καὶ κατέστεπται , εἰρήνῃ καὶ ἱερωσύνῃ ·
τῇ μέν , * * * ὅτι ἀδελφόν ἐστιν εἰρήνῃ καὶ ὄνομα καὶ ἔργον 0 .
τὴν γὰρ ἱερωμένην διάνοιαν λειτουργὸν καὶ θεραπευτρίδα οὖσαν αὐτοῦ πάνθ οἷς ὁ δεσπότης χαίρει πράττειν ἀνάγκη 0 ·
χαίρει δὲ εὐνομίας καὶ εὐσταθείας βεβαιώσει , πολέμων δὲ καὶ στάσεων ἀνατροπῇ , οὐχὶ τῶνδε μόνων οὓς αἱ πόλεις ποιοῦνται πρὸς ἀλλήλας , ἀλλὰ καὶ τῶν κατὰ ψυχήν ·
μείζονες δ εἰσὶν οὗτοι καὶ χαλεπώτεροι , ἅτε καὶ τὸ θειότερον τῶν ἐν ἡμῖν λογισμὸν αἰκιζόμενοι , τῶν ὅπλων ἄχρι τῆς σωμάτων καὶ χρημάτων ζημίας προερχομένων , ψυχὴν δὲ ὑγιαίνουσαν μηδέποτε βλάψαι δυναμένων .
διόπερ ὀρθῶς ἂν αἱ πόλεις ἐποίησαν , πρὶν ὅπλα καὶ μηχανήματα ἀντεπιφέρειν ἀλλήλαις ἐπ  ἀνδραποδισμῷ καὶ ἀναστάσει παντελεῖ , τῶν πολιτῶν ἕκαστον ἀναπείσασαι τὴν ἐν αὐτῷ μεγάλην καὶ πολλὴν καὶ συνεχῆ στάσιν καταλῦσαι ·
αὕτη μὲν γὰρ πολέμων , εἰ δεῖ τ ἀληθὲς εἰπεῖν , ἁπάντων ἀρχέτυπόν ἐστιν , ἧς ἀναιρεθείσης οὐ δ οἱ κατὰ μίμησιν ἔτι συνιστάμενοι γενήσονται , βαθείας δὲ εἰρήνης χρῆσιν καὶ ἀπόλαυσιν σχήσει τὸ ἀνθρώπων γένος ὑπὸ νόμου φύσεως διδασκόμενον , ἀρετῆς , θεὸν τιμᾶν καὶ τῆς λειτουργίας αὐτοῦ περιέχεσθαι ·
πηγὴ γὰρ εὐδαιμονίας καὶ βίου μακραίωνος ἥδε 0 .
„ Καὶ δὴ ἐγένετο , ἡνίκα ἤρξαντο οἱ ἄνθρωποι πολλοὶ γίνεσθαι ἐπὶ τῆς γῆς , καὶ θυγατέρες ἐγεννήθησαν αὐτοῖς “  Gen .
ἄξιον οἶμαι διαπορῆσαι , διὰ τί μετὰ τὴν Νῶε καὶ τῶν υἱῶν αὐτοῦ γένεσιν εἰς πολυανθρωπίαν ἐπιδίδωσιν ἡμῶν τὸ γένος 0 .
ἀλλ ἴσως οὐ χαλεπὸν ἀποδοῦναι τὴν αἰτίαν 0 ·
ἀεὶ γὰρ ἐπειδὰν τὸ σπάνιον φανῇ , πάμπολυ τὸ ἐναντίον εὑρίσκεται .
ἑνὸς οὖν εὐφυΐα τὴν περὶ μυρίους διαδείκνυσιν ἀφυΐαν , καὶ τὰ τεχνικὰ μέντοι καὶ ἐπιστημονικὰ καὶ ἀγαθὰ καὶ καλὰ ὄντα ὀλίγα τὴν τῶν ἀτέχνων καὶ ἀνεπιστημόνων καὶ ἀδίκων καὶ συνόλως φαύλων ἄπειρον ὅσην πληθὺν ἐπεσκιασμένην ἀποφαίνει .
οὐχ ὁρᾷς ὅτι καὶ ἐν τῷ παντὶ ἥλιος εἷς ὢν τὸ μυρίον καὶ βαθὺ σκότος κατὰ γῆν καὶ κατὰ θάλατταν κεχυμένον ἐπιλάμψας ἀνασκίδνησιν ;
εἰκότως οὖν καὶ ἡ τοῦ δικαίου Νῶε γένεσις καὶ τῶν υἱῶν αὐτοῦ τοὺς ἀδίκους πολλοὺς διασυνίστησι ·
τῷ γὰρ ἐναντίῳ τὰ ἐναντία πέφυκέ πως μάλιστα γνωρίζεσθαι .
ἄδικος δὲ οὐδεὶς ἄρρενα γενεὰν ἐν ψυχῇ σπείρει τὸ παράπαν , ἀλλὰ θηλυγονοῦσιν ἐκ φύσεως ἄνανδροι καὶ κατεαγότες καὶ θηλυδρίαι τὰ φρονήματα , δένδρον οὐδὲν ἀρετῆς , οὗ καλοὺς καὶ γενναίους ἐξ ἀνάγκης ἔδει τοὺς καρποὺς γενέσθαι , πάντα δὲ κακίας καὶ παθῶν , ὧν γυναικώδεις αἱ βλάσται , φυτεύσαντες 0 ·
οὗ χάριν θυγατέρας οἱ ἄνθρωποι οὗτοι γεννῆσαι λέγονται , υἱὸν δὲ οὐδεὶς αὐτῶν 0 .
ἐπεὶ γὰρ ὁ δίκαιος ἀρρενογονεῖ Νῶε τέλειον καὶ ὀρθὸν λόγον καὶ ἄρρενα ὄντως μετιών , θηλυτόκος ἡ κατὰ τοὺς πολλοὺς ἀδικία πάντως ἀναφαίνεται ·
ἀμήχανον γὰρ τὰ αὐτὰ πρὸς τῶν ἐναντίων , ἀλλὰ μὴ τὰ ἐναντία πάλιν γενέσθαι 0 .
„ Ἰδόντες δὲ οἱ ἄγγελοι τοῦ θεοῦ τὰς θυγατέρας τῶν ἀνθρώπων , ὅτι καλαί εἰσιν , ἔλαβον ἑαυτοῖς γυναῖκας ἀπὸ πασῶν , ὧν ἐξελέξαντο “  Gen .
οὓς ἄλλοι φιλόσοφοι δαίμονας , ἀγγέλους Μωυσῆς εἴωθεν ὀνομάζειν 0 ·
ψυχαὶ δ εἰσὶ κατὰ τὸν ἀέρα πετόμεναι .
καὶ μηδεὶς ὑπολάβῃ μῦθον εἶναι τὸ εἰρημένον ·
ἀνάγκη γὰρ ὅλον δι ὅλων τὸν κόσμον ἐψυχῶσθαι , τῶν πρώτων καὶ στοιχειωδῶν μερῶν ἑκάστου τὰ οἰκεῖα καὶ πρόσφορα ζῷα περιέχοντος , γῆς μὲν τὰ χερσαῖα , θαλάττης δὲ καὶ ποταμῶν τὰ ἔνυδρα , πυρὸς δὲ τὰ πυρίγονα  λόγος δὲ ἔχει ταῦτα κατὰ Μακεδονίαν μάλιστα γίνεσθαι  , οὐρανοῦ δὲ τοὺς ἀστέρας 0 1 2 .
καὶ γὰρ οὗτοι ψυχαὶ ὅλαι δι ὅλων ἀκήρατοί τε καὶ θεῖαι , παρὸ καὶ κύκλῳ κινοῦνται τὴν συγγενεστάτην νῷ κίνησιν 0 ·
νοῦς γὰρ ἕκαστος αὐτῶν ἀκραιφνέστατος 0 .
ἔστιν οὖν ἀναγκαῖον καὶ τὸν ἀέρα ζῴων πεπληρῶσθαι ·
ταῦτα δὲ ἡμῖν ἐστιν ἀόρατα , ὅτιπερ καὶ αὐτὸς οὐχ ὁρατὸς αἰσθήσει 0 .
ἀλλ  οὐ παρόσον ἀδύνατος ἡ ὄψις ψυχῶν φαντασιωθῆναι τύπους , διὰ τοῦτ οὔκ εἰσιν ἐν ἀέρι ψυχαί , καταλαμβάνεσθαι δ αὐτὰς ἀναγκαῖον ὑπὸ νοῦ , ἵνα πρὸς τῶν ὁμοίων τὸ ὅμοιον θεωρῆται 0 1 .
ἐπεὶ καὶ τί φήσομεν ;
πάνθ  ὅσα χερσαῖα καὶ ἔνυδρα οὐκ ἀέρι καὶ πνεύματι ζῇ 0 ;
οὐκ ἀέρος κακωθέντος τὰ λοιμικὰ συνίστασθαι παθήματα φιλεῖ , ὡς ἂν αἰτίου τῆς ψυχώσεως ἑκάστοις ;
ὁπότε ἀπήμων καὶ ἀβλαβὴς εἴη , ὁποῖον ἐν ταῖς βορείοις μάλιστα αὔραις εἴωθε γίνεσθαι , οὐ καθαρωτέρου σπῶντα τοῦ πνεύματος πρὸς πλείονα καὶ κραταιοτέραν διαμονὴν ἐπιδίδωσιν ;
ἆρ  οὖν εἰκὸς δι οὗ τὰ ἄλλα , ἔνυδρά τε καὶ χερσαῖα , ἐψύχωται , ἔρημον εἶναι ἢ ψυχῶν ἀμοιρεῖν ;
τ οὐναντίον μὲν οὖν , εἰ καὶ τὰ ἄλλα πάντα ζῴων ἄγονα ἦν , μόνος ἀὴρ ὤφειλε ζῳοτοκῆσαι τὰ ψυχῆς κατ  ἐξαίρετον χάριν παρὰ τοῦ δημιουργοῦ σπέρματα λαβών .
τῶν οὖν ψυχῶν αἱ μὲν πρὸς σώματα κατέβησαν , αἱ δὲ οὐδενὶ τῶν γῆς μορίων ἠξίωσάν ποτε συνενεχθῆναι .
ταύταις ἀφιερωθείσαις καὶ τῆς τοῦ πατρὸς θεραπείας περιεχομέναις ὑπηρέτισι καὶ διακόνοις ὁ δημιουργὸς εἴωθε χρῆσθαι πρὸς τὴν τῶν θνητῶν ἐπιστασίαν .
ἐκεῖναι δ ὥσπερ εἰς ποταμὸν τὸ σῶμα καταβᾶσαι ποτὲ μὲν ὑπὸ συρμοῦ δίνης βιαιοτάτης ἁρπασθεῖσαι κατεπόθησαν , ποτὲ δὲ πρὸς τὴν φορὰν ἀντισχεῖν δυνηθεῖσαι τὸ μὲν πρῶτον ἀνενήξαντο , εἶτα ὅθεν ὥρμησαν , ἐκεῖσε πάλιν ἀνέπτησαν 0 .